TURISTIČKA ZAJEDNICA GRADA POŽEGE

P R A V I L N I K

NATJECANJA U PRIPREMANJU RIBLJEG PAPRIKAŠA
30. POŽEŠKA FIŠIJADA
 I.
Pravo natjecanja imaju pojedinci koji se prijave za vrijeme trajanja natječaja koji je objavio organizator.

II.

Organizator osigurava 3 kg ribe, vodu, vatru, i vreću za otpad. Organizator također osigurava prvu, drugu i treću nagradu.

III.

Natjecatelji sami osiguravaju kotlić i začine po vlastitom izboru.

IV.

Natjecatelji su dužni pripremiti i predati za ocjenjivanje jednu (1) porciju ribljeg paprikaša (riblja juha s dijelom ribe). Ostatak pripremljenog paprikaša ostaje natjecatelju. 
V.

Natjecanje tj. vrijeme pripreme ribljeg paprikaša traje dva sata, a početak i završetak određuje organizator.

VI.
Natjecatelji se natječu i ocjenjuju prema prethodno izvučenim brojevima.

VII.

Ocjenjivački sud ocjenjuje slijedeće karakteristike:

· boja, gustoća, okus i opći dojam po bodovima od 1 do 10. 
Maksimalni broj bodova je 40. U slučaju izjednačenog broja bodova odlučiti će ždrijeb.

VIII.

Natjecateljima je izričito zabranjeno prodavanje ribljeg paprikaša posjetiteljima Fišijade, te će isti biti diskvalificirani sa natjecanja.
IX.

Natjecatelj je dužan biti uz kotlić kod preuzimanja uzorka ribljeg paprikaša za ocjenjivanje. 

X.
Izmjene i dopune sistema natjecanja moguće su uz suglasnost organizatora.

